Tittelbladet på første bind av Neue Deutsche Biographie fra 1953
***Neue Deutsche Biographie*** (**NDB**) er et tyskspråklig biografisk leksikon som blir utgitt av *Historische Kommission* (historisk utvalg/kommisjon) ved Bayerische Akademie der Wissenschaften. Per april 2010 finnes det i 24 bind over 21 000 enkelt- og samleartikler. Personartiklene i leksikonet kan sammen med dem fra *Allgemeine Deutsche Biographie* (ADB) bli funnet på ett nettsted tilhørende *Bayerische Staatsbibliothek* (BSB) i ADB & NDB-fellesregistret. Artiklene blir skrevet av tyske fagredaktører og inneholder som regel ulike navnevariasjoner, genealogiangivelser, livsløp med historisk innordning, utmerkelser, kilder, utgitte verker og litteraturlister, samt portretthenvisninger.

Det første NDB-bindet utkom i 1953. Leksikonet er beregnet på 28 bind, som alle skal ha blitt utgitt innen 2020. Redaktører har vært Otto Graf zu Stolberg-Wernigerode (til 1967), Walter Bußmann (1968), Fritz Wagner (til 1987), Karl Otmar Freiherr von Aretin (til 1998), Hans Günter Hockerts (til 2012), Maximilian Lanzinner (2013) og Hans-Christof Kraus (siden 2014).

Nettutgave
----------

Fra og med august 2001 ligger fellesregistret til *Historische Kommission* av *Bayerische Akademie der Wissenschaften* og *Bayerisches Staatsbibliothek* gratis tilgjengelig på nettet. Siden april 2008 ligger i dette registret 22 NDB-bind tilgjengelig på nettet, såvel som de digitaliserte utgavene av *Elektronischen Allgemeinen Deutschen Biographie* (E-ADB) fra 2002. Fellesregistret har siden 2003 også blitt publisert i oppdatert og utvidet form på CD. Navneregistret med oppdatert tilleggsinformasjon og bio-bibliografiske angivelser har siden juli 2009 vært integrert i «biografi-portalen» (das *Biographie-Portal*). I september 2007 ble et beløp fra *Historischen Kommission bei der Bayerischen Akademie der Wissenschaften und der Bayerischen Staatsbibliothek* bevilget til *Deutsche Forschungsgemeinschaft*, for å tilgjengeliggjøre *Allgemeine Deutsche Biographie* og de første 22 bindene til NDB som xml-fulltekst på nettet, samt å harmonisere de inkluderte navnene i ADB- og NDB-fellesregistret.

Bindoversikt
------------

*Neue Deutsche Biographie* blir utgitt av forlaget Duncker & Humblot i Berlin.

1. Aachen – Behaim. 1953, ettertrykk 1971
2. Behaim – Bürkel[*død lenke*]. 1955, ettertrykk 1971
3. Bürklein – Ditmar. 1957, ettertrykk 1971
4. Dittel – Falck[*død lenke*]. 1959, ettertrykk 1971
5. Falck – Fyner (voran: Faistenberger)[*død lenke*]. 1961, ettertrykk 1971
6. Gaál – Grasmann[*død lenke*]. 1964, ettertrykk 1971
7. Grassauer – Hartmann[*død lenke*]. 1966
8. Hartmann – Heske[*død lenke*]. 1969
9. Heß – Hüttig[*død lenke*]. 1972
10. Hufeland – Kaffsack[*død lenke*]. 1974
11. Kafka – Kleinfercher[*død lenke*]. 1977
12. Kleinhans – Kreling[*død lenke*]. 1980
13. Krell – Laven[*død lenke*]. 1982
14. Laverrenz – Locher-Freuler Arkivert 3. mars 2019 hos Wayback Machine.. 1985
15. Locherer – Maltza(h)n[*død lenke*]. 1987 ISBN 3-428-00196-6
16. Maly – Melanchthon[*død lenke*]. 1990 ISBN 3-428-00197-4
17. Melander – Moller[*død lenke*]. 1994 ISBN 3-428-00198-2
18. Moller – Nausea[*død lenke*]. 1997 ISBN 3-428-00199-0
19. Nauwach – Pagel[*død lenke*]. 1999 ISBN 3-428-00200-8
20. Pagenstecher – Püterich[*død lenke*]. 2001 ISBN 3-428-00201-6
21. Pütter – Rohlfs[*død lenke*]. Med ADB- og NDB-fellesregistret på CD-ROM. 2003 ISBN 3-428-11202-4
22. Rohmer – Schinkel[*død lenke*]. Med 2. utgave av ADB- og NDB-fellesregistret på CD-ROM, 2005 ISBN 3-428-11203-2
23. Schinzel – Schwarz. Med 3. utgave av ADB- og NDB-fellesregistret på CD-ROM, 2007 ISBN 978-3-428-11204-3.
24. Schwarz – Stader. Med 4. utgave av ADB- og NDB-fellesregistret på CD-ROM, 2010 ISBN 978-3-428-11205-0.
25. Stadion – Tecklenborg. 2013 ISBN 978-3-428-11206-7

Se også
-------

* Deutsche Biographie (ADB & NDB)

Eksterne lenker
---------------

* 

|  |  |
| --- | --- |
| Wikisource | (de) Neue Deutsche Biographie – originaltekster fra den tyskspråklige Wikikilden |

* Neue Deutsche Biographie - Redaktion (de)
* Deutsche Biographie - ADB & NDB (de)
* Historische Kommission hos BAdW (de)
* Digitale tilbud fra *Historischen Kommission* hos BAdW (de)

|  |  |
| --- | --- |
| Oppslagsverk/autoritetsdata | VIAF **·** GND
 |